Compania aeriană Blue Air a recepționat zilele trecute cel mai nou avion din flota sa, un Boeing 737 care a primit înmatricularea YR-BMP. Aeronava a stat câteva zile prin hangare, unde i-a fost aplicată coloratura specifică Blue Air, dar de data aceasta cu ceva extra. Este vorba despre vopsirea chipului primului rege al României – Carol I.

YR-BMP este probabil aeronava cu cel mai frumos livery din România.

Aeronava nouă este un model Boeing 737-800, cu o capacitate de 189 locuri, aeronavă ce a fost livrată în anul 2000. De atunci, aeronava a mai trecut prin flota companiilor SAS, Air One, Air Europa sau pe la companii aeriene din Asia de Sud Est. Ultima oară aeronava YR-BMP a fost în flota companiei coreene Eastar Jet. Așadar, nu este o aeronavă foarte nouă, fiind în specificul aeronavelor deja existente Blue Air – companie care are o vârstă medie a flotei proprii de 20.4 ani (conform Planespotters, iulie 2018).

Blue Air mai are o aeronavă cu un livery (coloratură specială), este vorba despre aeronava YR-BMH, care are aplicate mesaje care promovează baza din Liverpool.

O companie aeriană care și-a făcut un întreg model de coloraturi speciale cu personalități aplicate pe coada aeronavelor este și Norwegian, companie care promovează personalități culturale din Europa de Nord.

Foto: Facebook Blue Air

Partajează asta: Twitter

Facebook

